CELEX: 32005R0173
Language: lv
Date: 2005-01-24 00:00:00
Title: Padomes Regula (EK) Nr. 173/2005 (2005. gada 24. janvāris), ar kuru groza Regulu (EK) Nr. 1260/1999, ar ko paredz vispārīgus noteikumus par struktūrfondiem, saistībā ar PEACE programmas darbības termiņa pagarināšanu un jaunu saistību apropriāciju piešķiršanu

2.2.2005   
            
            
               LV
            
            
               Eiropas Savienības Oficiālais Vēstnesis
            
            
               L 29/3
            
         
      PADOMES REGULA (EK) Nr. 173/2005
   (2005. gada 24. janvāris),
   ar kuru groza Regulu (EK) Nr. 1260/1999, ar ko paredz vispārīgus noteikumus par struktūrfondiem, saistībā ar PEACE programmas darbības termiņa pagarināšanu un jaunu saistību apropriāciju piešķiršanu
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 161. pantu,
   ņemot vērā Komisijas priekšlikumu,
   ņemot vērā Eiropas Parlamenta piekrišanu (1),
   ņemot vērā Eiropas Ekonomikas un sociālo lietu komitejas atzinumu (2),
   pēc konsultēšanās ar Reģionu komiteju,
   tā kā:
   
               (1)
            
            
               Ar Padomes 1999. gada 21. jūnija Regulas (EK) Nr. 1260/1999, ar ko paredz vispārīgus noteikumus par struktūrfondiem (3), 7. panta 4. punktu saskaņā ar 1. mērķi ievieš programmu PEACE miera procesa atbalstam Ziemeļīrijā uz četrus gadus ilgu laikposmu no 2000. līdz 2004. gadam, lai atbalstītu Ziemeļīriju un Īrijas pierobežas teritorijas.
            
         
               (2)
            
            
               Briselē 2004. gada 17. un 18. jūnijā sanākusī Eiropadome aicināja Komisiju izvērtēt, vai pasākumus atbilstīgi PEACE programmai un Starptautiskajam fondam Īrijai var saskaņot ar pasākumiem, kas paredzēti atbilstīgi citām struktūrfondu programmām, kuru termiņš beidzas 2006. gadā, lai iekļautu to finansiālās sekas.
            
         
               (3)
            
            
               Lai nostiprinātu miera procesu Ziemeļīrijā, kuru PEACE programma līdz šim ir būtiski sekmējusi, būtu jāsaglabā finansiālais atbalsts, ko Kopiena līdz šim sniegusi attiecīgajiem reģioniem, un jāpagarina PEACE programmas darbības termiņš vēl uz diviem gadiem.
            
         
               (4)
            
            
               Tādēļ attiecīgi būtu jāgroza Regula (EK) Nr. 1260/1999, lai par diviem gadiem pagarinātu PEACE programmas īstenošanas laikposmu tā, lai tas atbilstu struktūrfondu plānošanas laikposmam,
            
         IR PIEŅĒMUSI ŠO REGULU.
   1. pants
   Regulu (EK) Nr. 1260/1999 ar šo groza šādi:
   
               1)
            
            
               Regulas 7. panta 4. punkta pirmo daļu aizstāj ar šādu daļu:
               “4.   Saskaņā ar 1. mērķi programmu PEACE miera procesa atbalstam Ziemeļīrijā ievieš uz laiku no 2000. līdz 2006. gadam, lai atbalstītu Ziemeļīriju un Īrijas pierobežas teritorijas.”
            
         
               2)
            
            
               Regulas I pielikumu aizstāj ar tekstu šīs regulas pielikumā.
            
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 24. janvārī
      
         
            Padomes vārdā —
         
         
            priekšsēdētājs
         
         F. BODEN
         
      
   
   
      (1)  Piekrišana dota 2005. gada 11. janvārī (Oficiālajā Vēstnesī vēl nav publicēta).
   
      (2)  Atzinums sniegts 2004. gada 16. decembrī (Oficiālajā Vēstnesī vēl nav publicēta).
   
      (3)  OV L 161, 26.6.1999., 1. lpp. Regulā jaunākie grozījumi izdarīti ar Regulu (EK) Nr. 1105/2003 (OV L 158, 27.6.2003., 3. lpp.).
   
      PIELIKUMS
      
         
            “I PIELIKUMS
            STRUKTŪRFONDI
            Saistību apropriāciju sadalījums pa gadiem laikposmam no 2000. līdz 2006. gadam
            (minēts 7. panta 1. punktā)
            
                        (miljonos EUR, 1999. gada cenās)
                     
                  
                        2000
                     
                     
                        2001
                     
                     
                        2002
                     
                     
                        2003
                     
                     
                        2004
                     
                     
                        2005
                     
                     
                        2006
                     
                  
                        29 430
                     
                     
                        28 840
                     
                     
                        28 250
                     
                     
                        27 670
                     
                     
                        27 080
                     
                     
                        27 120
                     
                     
                        26 660”